C 184/24
BG
Официален вестник на Европейския съюз
25.5.2023 г.
ПРИЛОЖЕНИЕ
Допълнението към становище на Консултативната комисия по индустриални промени — „Промишленост 5.0 в сектора на строителството с дървен материал“ се намира в приложението, което следва.
Становище на Консултативната комисия по индустриални промени относно „Промишленост 5.0 в сектора на строителството с дървен материал“ (допълнение към становище TEN/794)
Докладчик: Martin BÖHME Съдокладчик: Rolf GEHRING
Решение на Пленарната асамблея
15.11.2022 г.
Правно основание
Член 56, параграф 1 от Правилника за дейността Допълнение към становище
Компетентна секция
Консултативна комисия по индустриални промени
Приемане от CCMI
27.2.2023 г.
Резултат от гласуването („за“/„против“/„въздържал се“)
29/0/3
1.
Заключения и препоръки 1.1.
Европейският икономически и социален комитет (ЕИСК) подчертава, че тъй като дървесината е устойчива и икономически ефективна алтернатива и допълнение на традиционните строителни материали като бетон и стомана, използването ѝ като строителен материал предлага чудесни възможности.
Друго предимство е високата производителност на труда на строителството с дървен материал, което дава възможност за по-бързо и по-ефективно строителство на сгради.
Също така възможността за предварително производство на компоненти в завод намалява разходите и повишава безопасността по време на строителството. 1.2.
По-важно от всякога е работната сила в областта на строителството с дървен материал да бъде образована, обучавана и да се учи през целия живот.
Образованието и обучението трябва да бъдат резултатът от социален диалог с участието на всички социални партньори. 1.3.
ЕИСК смята, че развиването на сектора на строителството с дървен материал предлага големи възможности за работниците, особено в селските райони.
Достойните работни места в дърводобивната промишленост и строителството с дървен материал могат да спомогнат за подобряване на икономическото положение в селските райони, в които дърводобивната промишленост играе важна роля. 1.4.
ЕИСК подчертава многобройните ползи за околната среда от строителството с дървен материал.
Една от най-големите от тях е, че дървесината е възобновяема суровина, която генерира по-ниски емисии на CO2 в сравнение с други строителни материали при производството на компоненти и сгради и по време на жизнения им цикъл.
Освен това използването на дървесина в строителния сектор насърчава опазването и поддържането на горите чрез предоставяне на стимули за устойчиво управление на горите.
По време на фазата си на растеж дървесината поглъща и съхранява CO2 от атмосферата.
По този начин, когато се използва като строителен материал, тя се превръща в екологосъобразен строителен материал и допринася като цяло за намаляване на парниковите газове. 1.5.
ЕИСК се позовава на неотдавнашните си публикации относно строителството и строителните продукти, и по-специално на становища „Хармонизирани условия за пускането на пазара на строителни продукти“ (1) и „Строителство с дървен материал за намаляване на емисиите на CO2 в строителния сектор“ (2).
(1) (2)
ОВ C 75, 28.2.2023 г., стр. 159.
Становище на ЕИСК относно „Строителство с дървен материал за намаляване на емисиите на CO2 в строителния сектор“ (вж.
ОВ стр. 18).